**บันทึกรายงานการประชุมสภาเทศบาลตำบลนาเหรง**

**สมัยสามัญ สมัยที่ 3 ครั้งที่ 1 ประจำปี พ.ศ. 2562**

**วันที่ 26 เดือน มิถุนายน พ.ศ. 2562 เวลา 13.30 น.**

**ณ ห้องประชุมสภาเทศบาลตำบลนาเหรง อำเภอนบพิตำ จังหวัดนครศรีธรรมราช**

**------------------------------------------**

**เริ่มประชุมเวลา 13.30 น.**

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**1.1 ประกาศสภาเทศบาลตำบลนาเหรง เรื่อง เรียกประชุมสภา สมัยสามัญ**

**สมัยที่ 3 ประจำปี พ.ศ. 2562**

# นายสถาพร วัฒโน อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 (แก้ไขเพิ่มเติมถึงฉบับที่ 13 พ.ศ. 2552) ประกอบกับข้อ 22

# ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2537 (แก้ไขเพิ่มเติมถึงฉบับที่ 2 พ.ศ. 2554) จึงเรียกประชุมสภาเทศบาลตำบล

# นาเหรง สมัยสามัญ สมัยที่ 3 ประจำปี พ.ศ. 2562 ตั้งแต่วันที่ 1 มิถุนายนพ.ศ. 2562 เป็นต้นไป มีกำหนดไม่เกิน 30 วัน จึงประกาศให้ทราบโดยทั่วกัน

ประกาศ ณ วันที่ 22 เดือน พฤษภาคม พ.ศ. 2562

**ที่ประชุม รับทราบ**

**ระเบียบวาระที่ 2** **เรื่องรับรองรายงานการประชุมครั้งที่แล้ว**

2.1รายงานการประชุมสภาเทศบาลตำบลนาเหรง สมัยวิสามัญ สมัยที่1 ครั้งที่ 1 ประจำปี พ.ศ. 2562 เมื่อวันที่ 5 เดือน เมษายน พ.ศ. 2562

นายสถาพร วัฒโน ขอให้สมาชิกทุกท่านได้ตรวจดูรายงานการประชุมสภาเทศบาลตำบลนาเหรง สมัย

ประชุมวิสามัญ สมัยที่1 ครั้งที่ 1 ประจำปี พ.ศ. 2562 เมื่อวันที่ 5 เดือน เมษายน พ.ศ. 2562 ว่ามีอะไรต้องแก้ไขเพิ่มเติมหรือไม่ ขอเชิญครับ

หากไม่มี ก็ขอมติจากที่ประชุมว่าจะรับรองรายงานการประชุมสภาเทศบาลตำบลนาเหรง สมัยวิสามัญ สมัยที่ 1 ครั้งที่ 1 ประจำปี 2562 เมื่อวันที่ 5 เมษายน 2562 หรือไม่ ท่านใดรับรองขอให้ยกมือขึ้น

**ที่ประชุม มีมติรับรองรายงานการประชุม จำนวน 10 เสียง**

**ไม่รับรอง จำนวน - เสียง**

**งดออกเสียง จำนวน 1 ท่าน (ประธานสภาฯ)**

-2-

**ระเบียบวาระที่ 3 เรื่องเสนอเพื่อทราบ**

-

**ระเบียบวาระที่ 4 เรื่องเสนอเพื่อพิจารณา**

**4.1 ญัตติการพิจารณาโอนงบประมาณเพิ่มและตั้งจ่ายเป็นรายการใหม่**

**(กองช่าง)**

นายสถาพร วัฒโน ลำดับต่อไปขอเชิญเลขานุการสภาฯ ได้ชี้แจงถึงระเบียบที่เกี่ยวข้องเพื่อที่ประชุมสภาเทศบาลตำบลนาเหรง ได้รับทราบและได้พิจารณาต่อไป ขอเชิญครับ

นางสายฝน ยกชู เรียนท่านประธานสภาฯ เทศบาลตำบลนาเหรง ผู้บริหาร ท่านสมาชิกสภาฯ ดิฉัน นางสายฝน ยกชู ตำแหน่ง เลขานุการสภาเทศบาลตำบลนาเหรง ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับที่ 3 พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสถาพร วัฒโน ตามที่เลขานุการสภาฯ ได้ชี้แจงระเบียบไปแล้วนั้น ลำดับต่อไปขอเชิญท่านนายกเทศมนตรีตำบลนาเหรงได้ชี้แจงรายละเอียดให้ที่ประชุมทราบ เพื่อให้ที่ประชุมได้พิจารณาให้ความเห็นชอบต่อไป ขอเชิญครับ

นางสวนีย์ อักษรกาญจน์ เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน

นางสวนีย์ อักษรกาญจน์ ตำแหน่ง ผู้อำนวยการกองคลัง รักษาราชการแทนปลัดเทศบาล ปฏิบัติหน้าที่นายกเทศมนตรีตำบลนาเหรง ก่อนที่จะเข้าสู่ญัตติการพิจารณาโอนงบประมาณเพิ่มและตั้งจ่ายเป็นรายการใหม่ในครั้งนี้ ดิฉันเรียนชี้แจงต่อที่ประชุมในการถอนญัตติการพิจารณาโอนงบประมาณเพิ่มและตั้งจ่ายเป็นรายการใหม่ของกองช่าง จำนวนงบประมาณ 540,000 บาท ในครั้งประชุมสมัยวิสามัญ สมัยที่ 1 ครั้งที่ 1 เมื่อวันที่ 5 เมษายน 2562 เนื่องจากงบประมาณมีไม่เพียงพอในการโอน และขอเสนอญัตติการพิจารณาโอนงบประมาณเพิ่มและตั้งจ่ายเป็นรายการใหม่ของกองช่างอีกครั้งในการประชุมในครั้งนี้ จึงเรียนชี้แจงให้ท่านสมาชิกได้รับทราบ และลำดับต่อไปดิฉันขอขอบคุณท่านสมาชิกสภาฯ ทุกท่านที่ให้ความร่วมมือในการดำเนินงานของเทศบาลตำบลนาเหรงเป็นอย่างดี ในบางครั้งดิฉันซึ่งปฏิบัติหน้าที่นายกอาจไม่มีความรู้ความสามารถในตำแหน่งหน้าที่โดยตรงแต่ดิฉันก็พยายามปฏิบัติหน้าที่ให้ถึงที่สุดเต็มความสามารถ ระยะเวลาที่เหลืออยู่ของดิฉันอีกสามวันก็จะมีท่านปลัดมาปฏิบัติหน้าที่คือนางสาวนิภาภัทร เงินถาวร มาจาก อบต. สาคู

-3-

อำเภอพระแสงจังหวัดสุราษฏร์ธานี มาปฏิบัติหน้าที่ในวันที่ 1 ก.ค. 62 ก็หวังว่าพวกเราก็คงจะมีแรงที่จะขับเคลื่อนเทศบาลตำบลนาเหรงของเราให้มีความเจริญก้าวหน้าต่อไปซึ่งเป็นตำแหน่งโดยตรงของท่าน ดิฉันในฐานะผู้ปฏิบัติหน้าที่ตำแหน่งนายกเทศมนตรีฯ เป็นระยะเวลาสามเดือนก็ต้องขอขอบคุณไม่ว่าจะเป็นท่านสมาชิกสภาฯ หัวหน้าส่วนราชการที่ได้ร่วมมือร่วมใจกันปฏิบัติหน้าที่ที่รับผิดชอบกันเต็มความสามารถหากมีข้อผิดพลาดประการใดดิฉันก็ขอรับผิดไว้แต่เพียงผู้เดียวก็เข้าสู่ระเบียบวาระนะค่ะ ญัตติแรกเกี่ยวกับการพิจารณาโอนงบประมาณและตั้งจ่ายเป็นรายการใหม่ซึ่งเป็นหน่วยงานของกองช่างดิฉันขอมอบให้ผู้อำนวยการกองช่างเป็นผู้ชี้แจงรายละเอียดนะค่ะ

นายเอกธนัช สุทธิรักษ์ เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผม นายเอกธนัช สุทธิรักษ์ ตำแหน่ง ผู้อำนวยการกองช่าง ก่อนอื่นกระผมขอชี้แจงในการโอนงบประมาณเพิ่มเติมของกองช่างเนื่องจากงบประมาณที่ตั้งไว้ไม่เพียงพอต่อการซ่อมแซมถนนที่เป็นหลุมบ่อกองช่างจึงขออนุมัติเพิ่มเติมในแผนงานเคหะและชุมชน งานไฟฟ้าและถนน หมวด ค่าที่ดินและสิ่งก่อสร้าง ประเภท ค่าบำรุงรักษาและปรับปรุงที่ดินและสิ่งก่อสร้าง จำนวน 450,000 บาท โอนลดจากแผนงานบริหารงานทั่วไป งานบริหารงานทั่วไป งบดำเนินงาน หมวดค่าใช้สอย

โครงการจัดทำสื่อประชาสัมพันธ์ผลการดำเนินงานของเทศบาลตำบลนาเหรง ตั้งไว้จำนวน 300,000 บาท โอนลด จำนวน 219,000 บาท โครงการส่งเสริมคุณธรรมและจริยธรรมในการป้องกันการทุจริต ตั้งไว้ จำนวน 30,000 บาท ขอโอนลด 15,000 บาท แผนงานการรักษาความสงบภายใน งานป้องกันฝ่ายพลเรือนและระงับอัคคีภัย งบดำเนินงาน หมวด ค่าตอบแทน ค่าเช่าบ้าน ตั้งไว้ 36,000 บาท ขอโอนลด 36,000 บาท เงินช่วยเหลือการศึกษาบุตรตั้งไว้ 15,000 บาท ขอโอนลด 15,000 บาท แผนงานการศาสนาวัฒนธรรมและนันทนาการ งานกีฬาและนันทนาการ งบดำเนินงาน หมวดค่าใช้สอย โครงการจัดการแข่งขันกีฬาตำบลประจำปี 2562 ตั้งไว้ 400,000 บาท ขอโอนลด 150,000 บาท แผนงานบริหารงานทั่วไป งานบริหารงานทั่วไปงบบุคลากร หมวด เงินเดือน(ฝ่ายประจำ)หน้า 1/90 เงินเดือนพนักงาน ตั้งไว้ 2,654,000 บาท โอนลดจำนวน 15,000 บาท รวมโอนลดทั้งสิ้น 450,000 บาท เพื่อไว้ใช้จ่ายในการซ่อมแซมถนน

นายสมพร สุทธิรักษ์ เรียนท่านประธานสภา ท่านผู้บริหาร สมาชิกสภา และผู้เข้าร่วมประชุมทุกท่าน กระผมนายสมพร สุทธิรักษ์ ตำแหน่ง สมาชิกสภาฯ เขต 1 กระผมขอทราบสักนิดว่าการโอนเงินมาดำเนินการโครงการกระผมอยากทราบว่าขณะนี้มีงบประมาณครบอยู่หรือไม่

-4-

นายเอกธนัช สุทธิรักษ์ เรียนท่านประธานสภา ท่านผู้บริหาร ท่านสมาชิกสภาฯ กระผมนายเอกธนัช สุทธิรักษ์ ตำแหน่ง ผู้อำนวยการกองช่าง ตอนนี้ที่ได้ทำการตรวจเช็คและแนบเอกสารมาแล้วจำนวนเงินมีอยู่จริง สามารถตรวจสอบจากเอกสารได้เลย

นายสถาพร วัฒโน ตามที่ผู้อำนวยการกองคลัง รักษาราชการแทน ปลัดเทศบาล ปฏิบัติหน้าที่นายกเทศมนตรีตำบลนาเหรงได้ชี้แจงรายละเอียดพร้อมผู้อำนวยการกองช่าง และ

ท่านสมาชิกสภาได้อภิปรายสอบถามรายละเอียดเกี่ยวกับการโอนงบประมาณไปแล้วนั้น กระผมขอมติจากที่ประชุมมีสมาชิกสภาฯ ท่านใดอนุมัติ อนุมัติให้มีการโอนงบประมาณและตั้งจ่ายเป็นรายการใหม่ แผนงานเคหะและชุมชน งานไฟฟ้าและถนน หมวดค่าที่ดินสิ่งก่อสร้าง ประเภท ค่าบำรุงรักษาและปรับปรุงที่ดินและสิ่งก่อสร้าง จำนวน 450,000 บาท ท่านใดอนุมัติโปรดยกมือขึ้น

**มติที่ประชุม เห็นชอบ 10 เสียง**

**ไม่เห็นชอบ - เสียง**

**งดออกเสียง 1 เสียง**

**4.2 ญัตติการพิจารณาโอนงบประมาณเพิ่มและตั้งจ่ายเป็นรายการใหม่**

**ประจำปีงบประมาณ พ.ศ. 2562 (กองช่าง)**

นายสถาพร วัฒโน ลำดับต่อไปขอเชิญเลขานุการสภาฯ ได้ชี้แจงถึงระเบียบที่เกี่ยวข้องเพื่อที่ประชุมสภาเทศบาลตำบลนาเหรง ได้รับทราบและได้พิจารณาต่อไป ขอเชิญครับ

นางสายฝน ยกชู เรียนท่านประธานสภาฯ เทศบาลตำบลนาเหรง ผู้บริหาร ท่านสมาชิกสภาฯ ดิฉัน นางสายฝน ยกชู ตำแหน่ง เลขานุการสภาเทศบาลตำบลนาเหรง ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับที่ 3 พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสถาพร วัฒโน ตามที่เลขานุการสภาฯ ได้ชี้แจงระเบียบไปแล้วนั้น ลำดับต่อไปขอเชิญท่านนายกเทศมนตรีตำบลนาเหรงได้ชี้แจงรายละเอียดให้ที่ประชุมทราบ เพื่อให้ที่ประชุมได้พิจารณาให้ความเห็นชอบต่อไป ขอเชิญครับ

นายเอกธนัช สุทธิรักษ์ เรียนท่านประธานสภา ผู้บริหาร ท่านสมาชิกสภา และผู้เข้าร่วมประชุมทุกท่าน กระผม นายเอกธนัช สุทธิรักษ์ ตำแหน่ง ผู้อำนวยการกองช่าง ตามที่กองช่างได้ขออนุมัติโอนงบประมาณงบประมาณตั้งจ่ายเป็นรายการใหม่ประจำปีงบประมาณ พ.ศ.

-5-

2562 แต่มีความจำเป็นต้องโอนตั้งจ่ายเป็นรายการใหม่ จำนวน 1 รายการ ในแผนงานการพาณิชย์ งานกิจการประปา หมวดค่าที่ดินและสิ่งก่อสร้าง ประเภท ค่าบำรุงรักษาและปรับปรุงที่ดินและสิ่งก่อสร้าง ตั้งไว้เพื่อเป็นค่าใช้จ่ายในการบำรุงรักษาซ่อมแซมสิ่งก่อสร้างประปาหมู่บ้านที่อยู่ในความรับผิดชอบของเทศบาล จำนวน 200,000 บาท โดยขอโอนลดจากงบประมาณ แผนงานการพาณิชย์ งานกิจการประปา งบลงทุน ค่าบำรุงรักษาและปรับปรุงครุภัณฑ์ ตั้งไว้ จำนวน 200,000 บาท

ขอโอนลดจำนวน 170,000 บาท แผนงานเคหะและชุมชน งานกำจัดขยะมูลฝอยและสิ่งปฏิกูล งบลงทุน ค่าครุภัณฑ์ ค่าบำรุงรักษาและปรับปรุงครุภัณฑ์ ตั้งไว้จำนวน 100,000. บาท ขอโอนลดจำนวน 30,000 บาท และขอโอนงบประมาณเพิ่ม ในแผนงานเคหะและชุมชน งานไฟฟ้าถนน หมวดค่าที่ดินและสิ่งก่อสร้าง ประเภท ค่าบำรุงรักษาและปรับปรุงที่ดินและสิ่งก่อสร้าง ตั้งไว้เพื่อเป็นค่าใช้จ่ายในการบำรุงรักษา

ซ่อมแซมสิ่งก่อสร้าง เช่น ถนน ท่อระบายน้ำ สิ่งก่อสร้างต่าง ๆ จำนวน 200,000 บาท โดยขอโอนลดงบประมาณจาก แผนงานการเกษตร งานส่งเสริมการเกษตร งบลงทุน ค่าที่ดินและสิ่งก่อสร้าง โครงการปรับปรุงโรงเรียนวัดวังเลาเก่าให้เป็นที่ทำการศูนย์บริการและถ่ายทอดเทคโนโลยีการเกษตรประจำตำบลนาเหรง ตั้งไว้จำนวน 200,000 บาท ขอโอนลดจำนวน 200,000 บาท รวมโอนลดจำนวน 200,000 บาท

นายสถาพร วัฒโน ตามที่ผู้อำนวยการกองช่างได้ชี้แจงรายละเอียดไปแล้วนั้น กระผมขอมติจากที่ประชุมมีสมาชิกสภาฯ ท่านใดอนุมัติให้มีการโอนงบประมาณแผนงานเคหะและชุมชน

งานไฟฟ้าถนน หมวดค่าที่ดินและสิ่งก่อสร้าง ประเภท ค่าบำรุงรักษาและปรับปรุงที่ดินและสิ่งก่อสร้าง จำนวน 200,000.- บาท และตั้งจ่ายเป็นรายการใหม่ แผนงานการพาณิชย์ งานกิจการประปา หมวดค่าที่ดินและสิ่งก่อสร้าง ประเภทค่าบำรุงรักษาและปรับปรุงที่ดินและสิ่งก่อสร้าง จำนวน 200,000 บาท ท่านใดอนุมัติโปรดยกมือขึ้น

**มติที่ประชุม เห็นชอบ 10 เสียง**

**ไม่เห็นชอบ - เสียง**

**งดออกเสียง 1 เสียง**

**4.3 ญัตติการพิจารณาคัดเลือกคณะกรรมการพัฒนาเทศบาลตำบลนาเหรง**

**และคณะกรรมการติดตามประเมินผลแผนพัฒนาเทศบาลตำบลนาเหรง**

นายสถาพร วัฒนโน ต่อไปญัตติการพิจารณาคัดเลือกคณะกรรมการพัฒนาเทศบาลตำบลนาเหรง

และคณะกรรมการติดตามประเมินผลแผนพัฒนาเทศบาลตำบลนาเหรง

ขอเชิญเลขานุการสภาฯ ได้เรียนชี้แจงให้ที่ประชุมรับทราบ

-6-

นางสายฝน ยกชู ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน

ท้องถิ่น พ.ศ. 2548 และที่แก้ไขเพิ่มเติมถึงฉบับที่ 3 พ.ศ. 2561

ข้อ 8 “ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

(1) ผู้บริหารท้องถิ่น ประธานกรรมการ

1. รองนายกองค์กรปกครองท้องถิ่นนั้นทุกคน กรรมการ
2. สมาชิกสภาท้องถิ่นที่สภาท้องถิ่นคัดเลือกจำนวน 3 คน กรรมการ
3. ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ
4. ผู้แทนภาคราชการและ/หรือรัฐวิสาหกิจ

ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ

1. ผู้แทนประชาคมท้องถิ่นที่ประชาคมท้องถิ่นคัดเลือก

จำนวนไม่น้อยกว่าสามคนแต่ไม่เกินหกคน กรรมการ

(7) ปลัดองค์กรปกครองส่วนท้องถิ่น กรรมการ/เลขานุการ

(8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

ข้อ 28 “ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

(1) สมาชิกสภาท้องถิ่นที่สภาท้องถิ่นคัดเลือกจำนวน สามคนกรรมการ

(2) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน กรรมการ

1. ผู้แทนประชาคมท้องถิ่นที่ประชาคมท้องถิ่นคัดเลือก

จำนวนสองคน  กรรมการ

1. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก

จำนวนสองคน กรรมการ

(5) หัวหน้าส่วนการบริหารที่คัดเลือกกันเองจำนวนสองคน กรรมการ

ทั้งนี้ ตามแนวทางการเตรียมการเพื่อปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ได้ระบุว่าการเสนอชื่อสมาชิกสภาท้องถิ่นต่อที่ประชุม ต้องมีผู้รับรองอย่างร้อย 2 คน และผู้ซึ่งได้รับการเสนอชื่อ ต้องอยู่ในที่ประชุมและต้องให้ความยินยอม

ในการเสนอชื่อ หากมีการเสนอชื่อครบพอดีตามจำนวน ให้ถือว่าบุคคลที่ได้รับการเสนอชื่อนั้นได้รับการคัดเลือก

นายสถาพร วัฒโน ตามที่เลขานุการสภาได้เรียนชี้แจงให้ที่ประชุมทราบไปแล้วนั้น ที่ประชุมท่านใดมีข้อสงสัยในระเบียบฯ หรือไม่ หากไม่มี ลำดับต่อไปขอเชิญนายกเทศมนตรีได้ชี้แจงให้ที่ประชุมทราบ

นางสวนีย์ อักษรกาญจน์ เรียนท่านประธานสภาฯ เทศบาลตำบลนาเหรง ผู้บริหาร ท่านสมาชิกสภาฯ

ดิฉันนางสวนีย์ อักษรกาญจน์ ผูอำนวยการกองคลัง รักษาราชการแทน ปลัดเทศบาล ปฏิบัติหน้าที่ นายกเทศมนตรีตำบลนาเหรง ขอมอบให้หัวหน้าสำนักปลัดได้เรียนชี้แจงให้ที่ประชุมทราบ

-7-

นางสายฝน ยกชู เรียนท่านประธานสภาฯ เทศบาลตำบลนาเหรง ผู้บริหาร ท่านสมาชิกสภาฯ

ทั้งนี้ ดิฉันนางสายฝน ยกชู ตำแหน่ง หัวหน้าฝ่ายอำนวยการ รักษาราชการแทนหัวหน้าสำนักปลัดเทศบาล ขอเรียนชี้แจง ดังนี้ค่ะ เนื่องจากคณะกรรมการฯ ทั้ง 2 ชุด ซึ่งประกอบด้วยผู้แทนจากฝ่ายสมาชิกสภาเทศบาล ได้ครบวาระการดำรงตำแหน่งของคณะกรรมการจัดทำแผนพัฒนาท้องถิ่น (ตามคำสั่งเทศบาลตำบลนาเหรง ที่ 50/2560 ลงวันที่ 9 กุมภาพันธ์ 2560 เรื่อง แต่งตั้งคณะกรรมการพัฒนาเทศบาลตำบลนาเหรง) รายละเอียดดังนี้

1. คณะกรรมการพัฒนาเทศบาลตำบลนาเหรง ประกอบด้วย

1.1. นายชาญวิทย์ มะเอียด

1.2. นายสุรทิตย์ จามจุรี

3.3. นายสมพร สุทธิรักษ์

2. คณะกรรมการติดตามและประเมินผลแผนพัฒนาเทศบาลตำบลนาเหรง (ตามคำสั่งเทศบาลตำบลนาเหรงที่ 51/2560 ลงวันที่ 9 กุมภาพันธ์ 2560 เรื่อง แต่งตั้งคณะกรรมการติดตามและประเมินผลแผนพัฒนาเทศบาลตำบลนาเหรงตำบลนาเหรง) ประกอบด้วย

2.1. นายสมปราด วงเขิน

2.2. นายสุรเชษฐ เพ็งแก้ว

2.3. นายธีรศักดิ์ กังเซ่ง

ตามระเบียบฯ ฉบับเดิมนั้น วาระการดำรงตำแหน่ง 2 ปี แต่ตามฉบับใหม่ คือแก้ไขเพิ่มเติมฉบับที่ 3 พ.ศ. 2561 ได้แก้ไขวาระการดำรงตำแหน่งจาก 2 ปี เป็น 4 ปีและอาจได้รับการคัดเลือกอีกได้ กล่าวโดยสรุปคนที่เป็นอยู่เดิมสามารถได้รับการเสนอชื่อเป็นอีกได้ โดยขอให้ที่ประชุมได้พิจารณาคัดเลือกคณะกรรมการพัฒนาเทศบาลตำบลนาเหรง จำนวน 3 คน และคณะกรรมการติดตามประเมินผลแผนฯ จำนวน 3 คน โดยเสนอชื่อสมาชิกสภาฯ ครั้งละ 1 คน พร้อมผู้รับรอง 2 คน

นายสถาพร วัฒโน ตามที่หัวหน้าฝ่ายอำนวยการ รักษาราชการแทน หัวหน้าสำนักปลัดเทศบาล

ได้ชี้แจงให้ที่ประชุมทราบไปแล้วนั้น ที่ประชุมท่านใดมีข้อสงสัยจะสอบถามเพิ่มเติมหรือไม่ หากไม่มี ขอให้ที่ประชุมได้พิจารณาเสนอรายชื่อสมาชิกสภาฯ เพื่อพิจารณาคัดเลือกเข้าร่วมเป็นคณะกรรมการพัฒนาเทศบาลตำบลนาเหรง จำนวน 3 คน และคณะกรรมการติดตามประเมินผลแผนฯ จำนวน 3 คน โดยเสนอชื่อสมาชิกสภาฯ ครั้งละ 1 คน พร้อมผู้รับรอง 2 คน

คณะกรรมการพัฒนาเทศบาลตำบลนาเหรง จำนวน 3 คน

**คนที่ 1**

นายสุรทิตย์ จามจุรี เรียนประธานสภา ผู้บริหาร สมาชิกสภา และผู้เข้าร่วมประชุมทุกท่าน กระผมนาย

สุรทิตย์ จามจุรี ตำแหน่ง สท. เขต 1 เสนอ นายสมพร สุทธิรักษ์

ผู้รับรอง คนที่ 1 นายสุรินทร์ ชูบุตร

ผู้รับรอง คนที่ 2 นายสมปราด วงเขิน

-8-

นายสถาพร วัฒโน มีท่านใดจะเสนออีกมั้ยครับ ถ้าไม่มี สรุปว่า นายสมพร สุทธิรักษ์

เป็นคณะกรรมการพัฒนาเทศบาลตำบลนาเหรง คนที่ 1

**คนที่ 2**

นายสมปราด วงเขิน เรียนท่านประธานสภา ผู้บริหาร สมาชิกสภา และผู้เข้าร่วมประชุมทุกท่าน กระผม

นายสมปราด วงเขิน ตำแหน่ง สท. เขต 1 เสนอ ธีรศักดิ์ กังเซ่ง

ผู้รับรอง คนที่ 1 นายชาญวิทย์ มะเอียด

ผู้รับรอง คนที่ 2 นายสมพร สุทธิรักษ์

นายสถาพร วัฒโน มีท่านใดจะเสนออีกมั้ยครับ ถ้าไม่มี สรุปว่า นายธีรศักดิ์ กังเซ่ง

เป็นคณะกรรมการพัฒนาเทศบาลตำบลนาเหรง คนที่ 2

**คนที่ 3**

นายสมพร สุทธิรักษ์ เรียนท่านประธานสภา ผู้บริหาร สมาชิกสภา และผู้เข้าร่วมประชุมทุกท่าน กระผม

นายสมพร สุทธิรักษ์ ตำแหน่ง สท เขต 1 เสนอ นายอำนวย จิตรพงค์

ผู้รับรอง คนที่ 1 นายสุรทิตย์ จามจุรี

ผู้รับรอง คนที่ 2 นายชาญวิทย์ มะเอียด

นายสถาพร วัฒโน **มีท่านใดจะเสนออีกมั้ยครับ ถ้าไม่มี สรุปว่า นายอำนวย จิตรพงค์**

**เป็นคณะกรรมการพัฒนาเทศบาลตำบลนาเหรง คนที่ 3**

นายสถาพร วัฒโน คณะกรรมการพัฒนาเทศบาลตำบลนาเหรง จำนวน 3 คน ประกอบด้วย

1. นายสมพร สุทธิรักษ์

2. นายธีรศักดิ์ กังเซ่ง

3. นายอำนวย จิตรพงค์

**มติที่ประชุม มีมติคัดเลือกคณะกรรมการพัฒนาเทศบาลตำบลนาเหรง จำนวน 3 คน ประกอบด้วย**

**1. นายสมพร สุทธิรักษ์**

**2. นายธีรศักดิ์ กังเซ่ง**

**3. นายอำนวย จิตรพงค์**

**คณะกรรมการติดตามประเมินผลแผนฯ จำนวน 3 คน**

**-9-**

**คนที่ 1**

นายสมพร สุทธิรักษ์ เรียนท่านประธานสภา ผู้บริหาร สมาชิกสภา และผู้เข้าร่วมประชุมทุกท่าน กระผม

นายสมพร สุทธิรักษ์ ตำแหน่ง สท เขต 1 เสนอ นายสมปราด วงเขิน

ผู้รับรอง คนที่ 1 นายสำราญ ช่วยสร้าง

ผู้รับรอง คนที่ 2 นายอำนวย จิตรพงค์

นายสถาพร วัฒโน มีท่านใดจะเสนออีกมั้ยครับ ถ้าไม่มี สรุปว่า นายสมปราด วงเขิน

เป็นคณะกรรมการติดตามและประเมินผลเทศบาลคนที่ 1

**คนที่ 2**

นายสุรเชษฐ เพ็งแก้ว เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผมนายสุรเชษฐ เพ็งแก้ว เสนอ นายชาญวิทย์ มะเอียด

ผู้รับรอง คนที่ 1 นายสมพระ สุทธิรักษ์

ผู้รับรอง คนที่ 2 นายธีรศักดิ์ กังเซ่ง

นายสถาพร วัฒโน มีท่านใดจะเสนออีกมั้ยครับ ถ้าไม่มี สรุปว่า นายชาญวิทย์ มะเอียด

เป็นคณะกรรมการติดตามและประเมินผลเทศบาลคนที่ 2

**คนที่ 3**

นายสมปราด วงเขิน เรียนท่านประธานสภา ท่านผู้บริหาร ท่านสมาชิกสภา และผู้เข้าร่วมประชุมทุกท่านกระผมนายสมปราด วงเขิน เสนอ นายสวัสดิ์ สุบรรณ

ผู้รับรอง คนที่ 1 นายชาญวิทย์ มะเอียด

ผู้รับรอง คนที่ 2 นายสำราญ ช่วยสร้าง

นายสถาพร วัฒโน มีท่านใดจะเสนออีกมั้ยครับ ถ้าไม่มี สรุปว่า นายสวัสดิ์ สุบรรณ

เป็นคณะกรรมการติดตามและประเมินผลเทศบาลคนที่ 3

นายสถาพร วัฒโน **คณะกรรมการติดตามและประเมินผลแผนพัฒนาเทศบาลตำบลนาเหรง**

**จำนวน 3 คน ประกอบด้วย**

1. นายสมปราด วงเขิน

2. นายชาญวิทย์ มะเอียด

3. นายสวัสดิ์ สุบรรณ

**มติที่ประชุม** มีมติคัดเลือกคณะกรรมการติดตามและประเมินผลแผนพัฒนาเทศบาล

ตำบลนาเหรง จำนวน 3 คน ประกอบด้วย

1. นายสมปราด วงเขิน

2. นายชาญวิทย์ มะเอียด

3. นายสวัสดิ์ สุบรรณ

**-10-**

**4.4 ญัตติการพิจารณารับโอนทรัพย์สินของทางราชการ**

นายสถาพร วัฒโน ต่อไปจะเป็นการรับโอนทรัพย์สินของทางราชการ ระบบอบแห้งพลังงานแสงอาทิตย์แบบเรือนกระจก จากพลังงานจังหวัดนครศรีธรรมราช ซึ่งตั้งอยู่ที่บริเวณบ้านนางกัลยาณี คีรีเพ็ชร หมู่ที่ 3 ตำบลนาเหรง อำเภอนบพิตำ จังหวัดนครศรีธรรมราช ต่อไปขอเชิญหัวหน้าฝ่ายอำนวยการ รักษาราชการแทนหัวหน้าสำนักปลัดเทศบาล ได้เรียนชี้แจงให้ที่ประชุมทราบ ขอเชิญครับ

**นางสายฝน ยกชู** เรียนท่านประธานสภา ผู้บริหาร ท่านสมาชิกสภา และผู้เข้าร่วมประชุมทุกท่าน

กระดิฉัน นางสายฝน ยกชู ตำแหน่ง หัวหน้าฝ่ายอำนวยการ ในส่วนของระบบพลังงานแสงอาทิตย์ก็เนื่องจากว่าได้มีหนังสือจากสำนักงานพลังงานจังหวัดนครศรีธรรมราช ลงวันที่ 3 ธันวาคม 2561 เรื่อง การโอนทรัพย์สินชองทางราชการ โดยสำนักงานพลังงานจังหวัดนครศรีธรรมราช แจ้งว่า ตามที่จังหวัดนครศรีธรรมราช ได้มอบหมายสำนักงานพลังงานจังหวัดนครศรีธรรมราช

รับผิดชอบในการดำเนินการติดตั้งระบบอบแห้งพลังงานแสงอาทิตย์แบบเรือนกระจก (จำนวน 10 แห่ง) ภายใต้โครงการพัฒนาประสิทธิภาพการแปรรูปผลผลิตทางการเกษตร ประมง และปศุสัตว์ ซึ่งเป็นโครงการตามแผนปฏิบัติราชการประจำปีงบประมาณ พ.ศ. 2562 ของกลุ่มจังหวัดภาคใต้ฝั่งอ่าวไทย และเพื่อให้เป็นไปตามวัตถุประสงค์ของโครงการ สำนักงานพลังงานจังหวัดนครศรีธรรมราช จึงขอส่งมอบ

ระบบอบแห้งพลังงานแสงอาทิตย์แบบเรือนกระจก ให้เทศบาลตำบลนาเหรงเป็นผู้ดูแลและบำรุงรักษาทรัพย์สินต่อไป โดยให้สภาเทศบาลตำบลนาเหรงพิจารณาให้ความเห็นชอบ ซึ่งนายกเทศมนตรีตำบลนาเหรงได้เสนอญัตติเข้าที่ประชุมสภาเทศบาลตำบลนาเหรง เมื่อวันที่ 14 ธันวาคม 2561 และได้บรรจุญัตติดังกล่าวเข้าในระเบียบวาระการประชุมสภาเทศบาลตำบลนาเหรง สมัยวิสามัญ สมัยที่ 3 ครั้งที่

1 เมื่อวันที่ 24 ธันวาคม 2561 และนายกเทศมนตรีตำบลนาเหรงได้ขอถอนญัตติดังกล่าวออกไปก่อน เนื่องจากยังขาดรายละเอียดต่าง ๆ ที่จำเป็นและเกี่ยวข้องและไม่สามารถตอบคำถามของสมาชิกสภาเทศบาลตำบลนาเหรงได้ครบถ้วนทุกประเด็น

สำหรับวันนี้เทศบาลตำบลนาเหรงได้เชิญผู้ที่เกี่ยวข้อง ได้แก่ นางกัลยาณี คีรีเพชร ซึ่งเป็นเจ้าของที่ดินดังกล่าวที่ให้ใช้พื้นที่ในการก่อสร้างเข้าร่วมประชุมด้วยเพื่อได้ชี้แจงรายละเอียดต่าง ๆ ให้ท่านสมาชิกได้รับทราบ และได้ขออนุญาตท่านประธานสภาฯ ให้เข้าประชุมแล้ว ลำดับต่อไปขอเชิญนางกัลยาณี คีรีเพชร ได้เรียนชี้แจงที่มาที่ไปรวมทั้งข้อเท็จจริงต่าง ๆ ให้ที่ประชุมทราบขอเชิญค่ะ

**-11-**

**นางกัลยาณี คีรีเพชร** เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ดิฉันนางกัลยาณี คีรีเพชร สาเหตุที่ดิฉันได้โรงอบพลังงานแสงอาทิตย์มาเล่าที่มาที่ไปครั้งแรกดิฉันได้พบในเฟสบุ๊คว่าเตาอบพลังงานแสงอาทิตย์เขาบอกว่าถ้าหากว่าใครจะขอก็ขอได้แต่ต้องเป็นวิสาหกิจของชุมชนในตำบลของตนเอง และหมู่ที่ 3 ของผู้ใหญ่ตาน้อย ช้างนิล ได้มีกลุ่มวิสาหกิจชุมชนกล้วยกรอบแก้ว ซึ่งถ้าหากเราไม่ขอโครงการในนามของวิสาหกิจของชุมชนเราไม่สามารถขอได้เราได้มีการจัดทำกล้วยตากจึงได้เขียนโครงการนี้ขึ้นมาเมื่อเรามีตู้สินค้าเราก็มีพลังงานแสงอาทิตย์เล็ก ๆ แบบเรือนกระจกเล็ก ๆ ก็ไม่เพียงพอที่เราจะทำขายแต่ละครั้งเพราะกล้วยราคาถูกจึงได้เสนอไปยังพลังงานจังหวัดนครศรีธรรมราช จะเขียนโครงการขอตู้อบพลังงานแสงอาทิตย์ขนาดกว้าง 3X5 เมตร พลังงานจังหวัดก็แจ้งให้ดำเนินการเขียนโครงการขอไปซึ่ง

จริง ๆ การเขียนโครงการในความเป็นจริงต้องผ่าน อบต. เทศบาล ก่อน เราไม่ได้ขอเทศบาลตอนนั้นได้ดำเนินการขอไปก่อนและโครงการก็ได้ผ่านการอนุมัติ จำนวน 10 โรง รวมของดิฉันด้วย และต้องให้เทศบาลมีการรับมอบเพราะเป็นสมบัติของเทศบาลที่ต้องให้เทศบาลรับมอบเพราะเราจะไปใช้ส่วนตัวไม่ได้ประกอบกับรายละเอียดก็ยังไม่ชัดเจนและในขณะนั้นพื้นที่ก็กำลังก่อสร้างอยู่ และขณะนี้พื้นที่ดำเนินการเสร็จเรียบร้อยแล้วและเทศบาลซึ่งรวมกับดิฉันซึ่งเป็นเจ้าของที่ดินและในการโอนมาให้เทศบาลเพื่อประโยชน์จริง ๆ ของตำบลของเราสามารถที่จะเอาสมุนไพร พริกขี้หนูหรือผลผลิตทางการเกษตร มาตากได้ที่บ้านโดยไม่ต้องขออนุญาตจากดิฉัน โรงอบพลังงานแสงอาทิตย์นี้ถ้าหากว่าเราโอนให้เทศบาลไปแล้วถ้าเกิดใช้ส่วนรวมทั้งตำบลของก็อาจจะมีการสึกหรอทั้งตำบล 8 ปีที่มีการคิดค่าเสื่อม และทางพลังงานจังหวัดได้มอบให้กองช่างเป็นผู้ดำเนินการจัดทำเอกสาร หนังสือ เพื่อถ่ายโอนให้เทศบาล เพราะเป็นสมบัติของตำบล และขอความร่วมมือจากท่าน สท. ให้มีการผ่านญัตติให้ดิฉันด้วย

นายสถาพร วัฒโน ตามที่คุณกัลยาณี คีรีเพชร ได้เรียนชี้แจงให้ที่ประชุมทราบไปแล้วนั้น ไม่ทราบว่าที่ประชุมท่านใดมีข้อสงสัยจะสอบถามเพิ่มเติมหรือไม่

ขอเชิญครับ

นายสุรทิตย์ จามจุรี เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสุรทิตย์ จามจุรี ตำแหน่ง สท. เขต 1 ตามที่คุณกัลยาณี คีรีเพชร ได้ชี้แจงไปนั้นก็ถือว่าเป็นโครงการที่ดีของชุมชนท้องถิ่นแต่ผมมาติดใจตรงหนังสือยินยอม ตั้งแต่ท่านปลัดสุรศักดิ์ วงษ์อำไพวรรณ เป็นผู้ยินยอม แต่ไม่มีเอกสารสำเนา ลายเซ็น บ้างหรือไม่ครับที่จะให้เราได้พิจารณาถ้าหากว่ามีถ่ายเอกสารให้เราด้วยนะครับ ขอบคุณครับ

-12-

นางสายฝน ยกชู ขออนุญาตเรียนชี้แจงคือว่า แบบฟอร์มที่เขาส่งมาเพื่อให้เราได้พิจารณาปรากฎว่าตอนนี้มีการปรับเปลี่ยนระหว่างคนรับมอบท่านปลัดสุรศักดิ์ วงษ์อำไพวรรณ ให้เป็นนางสวนีย์ อักษรกาญจน์ ซึ่งทางพลังงานจังหวัดยังไม่ได้ส่งเอกสารมาให้เทศบาลอยู่ระหว่างการเปลี่ยนผู้รับมอบ ซึ่งคิดว่าหากดำเนินการเรียบร้อยแล้วจะประสานไปยังพลังงานจังหวัดอีกครั้งหนึ่งหลังจากนี้

นายสมปราด วงเขิน เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสมปราด วงเขิน ตำแหน่ง สท. เขต 1 โครงการนี้ก็เป็นโครงการที่นำเข้าโดยสภาฯ มาครั้งหนึ่งแล้ว แต่ในครั้งนั้นเหตุผลไม่เพียงพอแม้แต่ สท. เจ้าของสถานที่เองก็ยังไม่รู้เลยว่าโครงการนี้มาอย่างไรเพราะเราจะต้องตั้งงบประมาณที่จะดำเนินการให้ก็ไม่รู้จะตั้งอย่างไรและมาครั้งนี้กืถือว่าไม่ได้เป็นโครงการเล็ก ๆ ส่วนประกอบก็ยังน้อย เจ้าของสถานที่ได้กล่าวก็เป็นการใช้ส่วนตัวมากกว่าถ้าหากเจ้าของพื้นที่ไม่อยู่ก็ไม่รู้จะไปใช้อย่างไรถ้าเป็นไปได้กระผมอยากให้ขอเป็นรูปของคณะกรรมการในการดำเนินงานของพลังงานเพื่อเราจะได้พิจารณาในการจัดตั้งงบประมาณในการซ่อมแซมถ้าหากมีการสึกหรอ เพราะถ้าเป็นแบบนี้ก็ไม่มีใครไปใช้เพราะไม่รู้ว่าเจ้าของสถานที่อยู่หรือไม่ถ้าไม่อยู่ใครจะไปใช้ก็กระไรอยู่ กระผมอยากให้มีรายละเอียดมากกว่านี้ถ้าเป็นไปได้อยากให้พลังงานจังหวัดผู้รับผิดชอบนำโครงการนี้มาให้เป็นคนมาชี้แจงด้วยตนเอง ขอบคุณครับ

นางสายฝน ยกชู อยากจะให้พี่กัลยาณี คีรีเพชร ได้เรียนชี้แจงในเรื่องของการใช้ประโยชน์ในตอนนี้และที่ผ่านมาว่าในเรื่องของการใช้ประโยชน์ได้มีชาวบ้านหรือชาวบ้านหมู่อื่นมาใช้หรือไม่ และถ้าหากว่าเจ้าของบ้านไม่อยู่ชาวบ้านที่จะสามารถที่เข้าไปใช้บริการได้หรือไม่

นางกัลยาณี คีรีเพชร โรงอบพลังงานแสงอาทิตย์ หมู่ที่ 3 มีสมาชิกอยู่ 12 คน คือ กลุ่มกล้วยกรอบแก้วซึ่งขอในนามของวิสาหกิจชุมชน ในการใช้เตาอบพลังงานของบ้านดิฉันไม่มีปัญหาอะไรทุกคนสามารถที่จะเข้าไปใช้ได้เลยเข้าไปได้ทุกเวลาไม่จำเป็นต้องมีเจ้าของบ้านอยู่ดิฉันจะเขียนเบอร์โทรศัพท์ปิดไว้สามารถโทรหาได้

นายสถาพร วัฒโน มีใครจะอภิปรายเพิ่มเติมหรือไม่ขอเชิญครับ

นายสุรทิตย์ จามจุรี เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสุรทิตย์ จามจุรี ตำแหน่ง สท. เขต 1 คำว่ารับมอบโอน เวลาโอนเสร็จแล้วมันก็เป็นสมบัติของเทศบาลถ้าเทศบาลรับมอบโอนจากคุณกัลยาณี มันก็จะต้องตั้งงบประมาณ แต่ถ้ารับโอนเฉย ๆ ไม่ได้ตั้งงบประมาณในการซ่อมแซมแล้วจะมีการรับโอนเพื่ออะไรมันก็ไม่มีผลประโยชน์อะไร ขอบคุณมากครับ

-13-

นายธีรศักดิ์ กังเซ่ง เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายธีรศักดิ์ กังเซ่ง ตำแหน่ง สท. เขต 2 กระผมขอทำความเข้าใจของทุกสิ่งทุกอย่างไม่ว่าจะเป็นโครงการอะไรเมื่อโครงการที่เรานำมาดำเนินการในเทศบาลตำบลนาเหรง เทศบาลตำบลนาเหรงจะต้องรับผิดชอบในการรับโอนและรับเพื่อดูแลตลอดไปจนกว่าจะสลายไป โครงการนี้เป็นโครงการเล็ก ๆ แต่ก็มีประโยชน์มากซึ่งเป็น

โครงการที่น้อยมากในจังหวัดนครศรีธรรมราชที่จะได้มาเป็นประโยชน์ของพี่น้องประชาชนไม่ได้เป็นประโยชน์ของคนกลุ่มใดกลุ่มหนึ่งเป็นสถานที่ที่สามารถให้ใช้ได้ทั้งตำบล และเปิดกว้างหมู่บ้านใดหมู่บ้านไหนจะมาใช้บริการก็สามารถใช้ได้ไม่จำเป็นที่จะต้องตั้งคณะกรรมการระดับไหน ในการจัดตั้งงบประมาณไว้จำนวนหมื่นสองหมื่นบางครั้งก็ไม่ได้ใช้งบประมาณในการซ่อมแซมพอ 8 ปี เขาถือว่าเสร็จสิ้นไป ผมก็ขอความร่วมมือในเรื่องเล็ก ๆ รับไว้เป็นที่ดูแลของเทศบาลตำบลนาเหรง

นายสมพร สุทธิรักษ์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสมพร สุทธิรักษ์ ตำแหน่ง สท. เขต 1 พื้นที่ในการตั้งโรงงานดำเนินการไม่ทราบว่าอุทิศให้เป็นของหลวงหรือยังครับ

นางกัลยาณี คีรีเพชร ที่ตั้งดำเนินการไม่ได้มีการอุทิศที่ดินให้กับเทศบาลนะค่ะ แต่เป็นเพียงหนังสือรับรองการใช้ที่ดินค่ะ

นายสมพร สุทธิรักษ์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสมพร สุทธิรักษ์ ตำแหน่ง สท. เขต 1 กรณีที่มีการรับโอนตามกฎหมาย

ต้องมีหนังสืออุทิศที่ดินให้กับของส่วนราชการ ยกตัวอย่างหอถังประปาเมื่ออุทิศให้แล้วพื้นที่ก็ยังเป็นของเจ้าของเดิมอยู่มันก็ข้ดกับระเบียบครับ

นางกัลยาณี คีรีเพชร ขอเรียนชี้แจงใหม่นะค่ะ เรื่องนี้เป็นการถ่ายโอนก่อนที่จะอนุมัติโครงการนี้ทางพลังงานจังหวัดให้ดำเนินการให้ทำหนังสือยินยอมให้ใช้ที่ดินซึ่งไม่ได้เป็นการมอบที่ดินส่วนตรงนั้นให้กับเทศบาลเทศบาลรับแต่พื้นที่ดำเนินการคือโรงอบแห้งพลังงาน

นายสถาพร วัฒโน มีท่านใดจะอภิปรายเพิ่มเติมหรือไม่ หากไม่มี ผมขอมติจากที่ประชุมด้วยครับว่า เห็นชอบให้รับโอนทรัพย์สิน (ระบบอบแห้งพลังงานแสงอาทิตย์แบบเรือนกระจก) จากสำนักงานพลังงานจังหวัดนครศรีธรรมราช หรือไม่ ท่านใดเห็นชอบโปรดยกมือครับ

**-14-**

**มติที่ประชุม เห็นชอบ 10 เสียง**

**ไม่เห็นชอบ - เสียง**

**งดออกเสียง 1 ท่าน**

**ระเบียบวาระที่ 5 วาระอื่น ๆ**

นายสมปราด วงเขิน เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสมปราด วงเขิน ตำแหน่ง สท. เขต 1 ขอขอบคุณเจ้าหน้าที่ที่ไปติดตั้งไฟส่องทางให้ใช้เวลาเกือบประมาณเดือนแล้วที่ไฟยังไม่สว่าง จำนวน 4 จุด ขอบคุณไว้ล่วงหน้าก่อน ชาวบ้านได้ร้องทุกข์มาหลายวันแล้ว ขอทราบรายละเอียดของไฟฟ้าในเทศบัญญัติสายสามแยกเคียงศิริเป็นไฟฟ้าส่องทางและก็สายบ้านในตูลจะมีการติดตั้งดำเนินการเมื่อไหร่เทศบัญญัติก็ดำเนินการไปหลายโครงการแล้ว ไม่ทราบว่าขั้นตอนไปถึงไหนแล้ว และเรื่องหลุมบ่อที่เราได้พิจารณากันในวันนี้ก็น่าจะได้ดำเนินการในเร็ว ๆ นี้ช่วงนี้มีงานมากถนนเป็นหลุมเป็นบ่อมากชาวบ้านก็ต้องใช้พื้นที่ก็ขอฝากนะครับ

นายธีรศักดิ์ กังเซ่ง เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายธีรศักดิ์ กังเซ่ง ตำแหน่ง สท. เขต 2 ตามที่ท่านสมพร สุทธิรักษ์ ได้พูดถึงญัตติเก่าที่มีเงินหรือไม่มีในตอนนี้ ผมมีข้อสงสัยว่าเมื่อมีญัตติใหม่เข้ามาเรื่องญัตติเก่าไม่ต้องถอนหรือครับหรือไม่ทราบว่าเป็นญัตติเดียวกัน

นางสวนีย์ อักษรกาญจน์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ดิฉันนางสวนีย์ อักษรกาญจน์ ตำแหน่ง ผู้อำนวยการกองคลัง รักษาราชการแทน ปลัดเทศบาล ปฏิบัติหน้าที่นายกเทศมนตรีตำบลนาเหรง ญัตติที่เข้ามาในการโอนงบประมาณรวมตัวเก่าที่ได้เสนอไปรอบแรกขอมอบให้ผู้อำนวยการกองช่างเป็นผู้ชี้แจงนะค่ะ

นายเอกธนัช สุทธิรักษ์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ผมนายเอกธนัช สุทธิรักษ์ ตำแหน่ง ผู้อำนวยการกองช่าง ขอเรียนชี้แจงดังนี้ การโอนงบประมาณซึ่งงบประมาณไม่มีมีไม่เพียงพอในครั้งก่อนงบประมาณในครั้งก่อนไม่มีไม่สามารถที่จะโอนได้เลยต้องขอโอนใหม่ในครั้งนี้

นายธีรศักดิ์ กังเซ่ง เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายธีรศักดิ์ กังเซ่ง ตำแหน่ง สท. เขต 2 ตามที่ท่านได้ยื่นญัตติขอโอนงบประมาณในครั้งก่อนแต่สมาชิกยังไม่ทราบว่ามีงบประมาณยังมีหรือไม่มีคิดว่าการ

-15-

โอนเงินไปไหนไม่ว่าจะเป็นกองช่างไปส่วนไหนก็จะต้องมีเงินไว้ก่อน ผมคิดว่าไม่มีใครทราบว่ามีหรือไม่มี

นางสวนีย์ อักษรกาญจน์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ดิฉันนางสวนีย์ อักษรกาญจน์ ตำแหน่ง ผู้อำนวยการกองคลัง รักษาราชการแทน

ปลัดเทศบาล ปฏิบัติหน้าที่นายกเทศมนตรีตำบลนาเหรง ครั้งก่อนที่มียอดเงินไม่เพียงพอครั้งนี้ตัวดิฉันเองได้รับบันทึกข้อความขอโอนจากกองช่าง ดิฉันก็กลัวที่จะเกิดปัญหาเหมือนกับครั้งที่ผ่านมาก็เลยให้เจ้าหน้าที่ของกองช่างรวบรวมเอกสารในระบบบัญชีงบประมาณดังกล่าวยังไม่ได้นำไปใช้จ่ายใดๆ ทั้งสิ้นนะค่ะ ขอนำเรียนค่ะ

นายสุรเชษฐ เพ็งแก้ว เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายสุรเชษฐ เพ็งแก้ว ตำแหน่ง สท. เขต 1 กีฬาอำเภอปีนี้ได้จัดอะไรบ้างเพราะว่ามีเยาวชนถามมามีอะไรบ้างที่เทศบาลจะดำเนินการ เรื่องที่สอง กระผมก็เห็นด้วยกับโครงการรับโอนเตาอบพลังงานแสงอาทิตย์ แต่ที่กระผมไม่เห็นด้วยการควบคุมการประชุมของท่านประธานต้องควบคุมการประชุมให้อยู่ในระเบียบนะครับ

นางสวนีย์ อักษรกาญจน์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ดิฉันนางสวนีย์ อักษรกาญจน์ ตำแหน่ง ผู้อำนวยการกองคลัง รักษาราชการแทน ปลัดเทศบาล ปฏิบัติหน้าที่นายกเทศมนตรีตำบลนาเหรง อีกประเด็นหนึ่งเมื่อสักครู่นี้ยังไม่ได้สอบถามแนะนำตามที่ท่าน สท. สมปราด วงเขิน อภิปราย ดิฉันจะรับเรื่องเรื่องไฟฟ้า เรื่องถนนทั้งสองหัวข้อจะไปแจ้งให้งานที่รับผิดชอบงานทางด้านนี้โดยตรง ขอให้ท่านได้ชี้แจงอย่างชัดเจน

นายเอกธนัช สุทธิรักษ์ เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน กระผมนายเอกธนัช สุทธิรักษ์ ตำแหน่ง ผู้อำนวยการกองช่าง ตามที่ท่านสมาชิกสภาได้สอบถามเรื่องไฟส่องทางของเทศบาลที่ได้ตั้งงบประมาณไว้ บ้านในตูล เราได้ทำ

งบประมาณอุดหนุนการไฟฟ้า ไฟฟ้าส่องทางตอนนี้ได้แจ้งให้ไฟฟ้าเข้าดำเนินการสำรวจเพื่อติดตั้ง ตั้งแต่เดือนเมษายน ไฟฟ้าก็ยังไม่ได้เข้ามาสำรวจเลย

นางอัญญรัตน์ ศรีภักดี เรียนท่านประธานสภาฯ ผู้บริหาร ท่านสมาชิกสภา และผู้เข้าร่วมประชุมทุกท่าน ดิฉันนางอัญญรัตน์ ศรีภักดี ตำแหน่ง ผู้อำนวยการกองการศึกษา สำหรับในปีนี้นะค่ะสำหรับการจัดการแข่งขันกีฬาอำเภอ สำหรับประเภทกีฬายังไม่มีประกาศอย่างเป็นทางการจัดส่งมาแต่ประเภทการแข่งขันกีฬาก็เหมือนกับปีที่ผ่านมา มีการแข่งขันฟุตบอล รุ่นประชาชนด้วย กำหนดการคร่าว ๆ เริ่มแข่งขันวันที่ 10-19 กรกฏาคม 2562 ตะกร้อ วันที่ 13-14 กรกฎาคม 2562 วอลเล่บอล 15-20 กรกฏาคม

-16-

2562 เปตอง วันที่ 20-22 กรกฏาคม 2562 กรีฑา 24-26 กรกฏาคม 2562 รุ่นประชาชนถ้าหากท่าน สท. จะส่งทีมก็ขอฝากว่าสามารถแจ้งมาที่กองการศึกษาได้

นายสถาพร วัฒโน ไม่ทราบว่ามีท่านใดจะอภิปรายเพิ่มเติมหรือไม่ครับ หากไม่มีกระผมขอปิดการประชุม

เพียงเท่านี้

ปิดประชุม เวลา 15.00 น.

(ลงชื่อ) ผู้บันทึกการประชุม

( นางสายฝน ยกชู)

เลขานุการสภาเทศบาลตำบลนาเหรง

(ลงชื่อ)

(นายสถาพร วัฒโน)

ประธานสภาเทศบาลตำบลนาเหรง

- คณะกรรมการตรวจรายงานการประชุมได้ตรวจสอบความถูกต้อง ของรายงานการประชุมสภาเทศบาล

ตำบลนาเหรง สมัยสามัญ สมัยที่ 3 ครั้งที่ 1 ประจำปี 2562 (เมื่อวันที่ 26 มิถุนายน 2562)

(ลงชื่อ) ประธานกรรมการตรวจรายงานการประชุม

(นายสมปราด วงเขิน)

(ลงชื่อ) กรรมการตรวจรายงานการประชุม

(นายสุรทิตย์ จามจุรี)

(ลงชื่อ) เลขานุการกรรมการตรวจรายงานการประชุม

(นายอำนวย จิตรพงค์)